text: Listafólk gera einki til nyttu, endurgav portal.fo Gerhard, avleiðing var ongin fyri skopuningin varð seinni staðfest.
text: #000005
text: Sitandi javnaðarformaður hevur prógvað, at Javnaðarflokkurin nú á døgum er so rúmligur, at man neyvan kann kategorisera flokkin sum politiskan.
text: #000007
text: Málið snýr seg um útalilsi hjá Gerhard Lognberg í tingum. Endurgivin her á portal.fo
text: #000008
text: Gerhard er ein klovn. Tað er eyðsæð trupult hjá einum, ið illa dugur at lesa, at skilja virðið í skaldskapi, og enn meira, at skilja tað arbeiðið, ið liggur í at skapa skaldskap. Somuleiðis er tað ivaleyst trupult, hjá einum, ið neyvan man hava hoyrt tónleik við fleiri enn trimum akkordum, at skilja, tað arbeiðið, ið liggur í at skapa tónleik.
text: #000009
text: Gerhard er ikki problemið, Gerhard veit ikki betur, hann hevur ikki frægari vit enn hetta. Hann er sjálvt úttrykkið fyri lægsta felagsnevnara her á landi.
text: #000011
text: Veruligi trupulleikin er Javnaðarflokkurin, ið legitimerar hansara boðskap. At tílík úttalilsi ferð eftir ferð fara afturum, sum óheppin og ikki umboðandi flokkin, men samstundis ongar avleiðingar fáa, fyri hetta neyðars atkvøðuneyt, tað vísir at flokkurin eisini metur, at rúm eigur at vera fyri hesum. Ja, tað merkir, at flokkurin góðtekur og stuðlar tílíkum.
text: #000012
text: Í sambandi við nógv umrødda málið við Levi Mørk, lærdu vit, at fasistiskt fremmandahatur er opinbart ok í Javnaðarflokkinum, í dag lærdu vit, at niðran av øllum okkara mentanarfólki er opinbart eisini ok.
text: #000013
text: Í stuttum tíðindaskrivi boðaði javnaðarhøvdingin soleiðis frá:
  “Orðini hjá Gerhardi Lognberg um sømdargávur til listafólk eru als ikki umboðandi fyri mentanarpolitikk Javnaðarfloksins. Útsøgnin stendur tí fyri hansara egnu rokning.
text: #000015
text: Fyri Javnaðarflokkin eru list og mentan millum týdningarmestu tættirnir í einum livandi samfelag. Listarligt og mentanarligt virksemi og upplivingar víðka um sjónarringin, skapa tolsemi og opinleika millum menniskju og ríka okkum lívið. Tí skulu vit skapa góðar karmar fyri list og mentan í Føroyum.
text: #000016
text: Javnaðarflokkurin vil nýta høvið at ynskja teimum 33 listafólkunum, sum hava fingið starvsløn frá Mentanargrunni Landsins, hjartaliga tillukku og góða eydnu við arbeiðinum.”
text: #000017
text: Men útalilsini fáa sambært Portalinum onga avleiðing fyri skopuningin (les grein á portal.fo her). Hann verður ikki útihýstur, hann fær ikki nakra ávaring, hann verður ikki biðin um at koma við einari umbering. Við øðrum orðum góðtekur flokkurin úttalilsini, og metur ikki nakran trupulleika vera við, at hava ein tinglim, ið meinar hetta. Hetta er tað vit fingu, frá flokkinum, ið fyri nøkrum árum síðan, skuldi geva C vitaminir til mentanina.
text: #000018
text: Lat tað vera sagt beinanvegin, at eg havi stóra virðing fyri fleiri av javnaðartingfólkunum, her noyðist eg serliga at taka báðar kvinniligu tinglimirnar fram. Eyðgun og Rigmor tykjast at vera millum dugnaligastu og skilabestu politikkarar, ið sita á Tingi. Eins og hjá mær sjálvum er teirra hjarta til vinstru og tær umboða javnaðarhugsjónina, hetta var sama fatan eg hevði av Aksel V. Johannesen.
text: #000019
text: Henda fatan fekk nakað av skaða, tá hann niðraði ergoterapiina, og tá hann valdi at góðtaka menniskjafíggindaliga atburðin hjá Levi Mørk, men eg umbar hann við, at hann var nýggjur í formanssessinum, og at trýstið upp til val var øgiligt.
text: #000020
text: Men í dag er einki val beint fyri framman, og Aksel hevur møguleikan at sleppa sær av við ein tinglim, ið ongantíð dregur somu línu sum hinir, og sum á nærum allan hátt er í andsøgn við politikk floksins.
text: #000021
text: Tað má bara staðfestast, at eitt atkvøðuneyt er týdningarmiklari enn politikkur fyri leiðsluna í Javnaðarflokkinum.
text: #000022
text: Your email address will not be published. Required fields are marked *
text: #000024